สุดเหงา 5 เดือนแรกการระดมทุน IPO
5 เดือนแรกของปี 2559 พบว่า มูลค่าการระดมทุนบริษัทที่ถูกเสนอขายให้กับประชาชนทั่วไปในครั้งแรกก่อนซื้อขายในตลาดหลักทรัพย์ หรือหลักทรัพย์จดทะเบียนใหม่ (หุ้น IPO) ชะลอตัวเป็นอย่างมากซึ่งอยู่ในระดับต่ำเพียง 10,391 ล้านบาท ลดลง 86.99% เมื่อเทียบกับช่วงเดียวกันของปีก่อน
18 มิ.ย. 2559

5 เดือนแรกของปี 2559 พบว่า มูลค่าการระดมทุนบริษัทที่ถูกเสนอขายให้กับประชาชนทั่วไปในครั้งแรกก่อนซื้อขายในตลาดหลักทรัพย์ หรือหลักทรัพย์จดทะเบียนใหม่ (หุ้น IPO) ชะลอตัวเป็นอย่างมากซึ่งอยู่ในระดับต่ำเพียง 10,391 ล้านบาท ลดลง 86.99% เมื่อเทียบกับช่วงเดียวกันของปีก่อนที่มีมูลค่าการระดมทุนสูงถึง 79,869.07 ล้านบาท เนื่องจากจำนวนหุ้นไอพีโอเข้ามามีเพียง 5 บริษัท และกองทุนเพียง 1 กอง เท่านั้น ซึ่งต่างจากช่วงระยะเดียวกันในปี 2558 มีบริษัทมากถึง 10 บริษัท และกองทุนมี 2 กอง
หรืออาจเป็นผลจากตลาดหลักทรัพย์มีการปรับเกณฑ์รับหลักทรัพย์เข้าใหม่ เพื่อต้องการเพิ่มคุณภาพของบริษัทที่จะมาจดทะเบียนและปรับเกณฑ์ให้สะท้อนความเป็นจริง จึงทำให้การเข้าระดมทุนในตลาดหลักทรัพย์ 5 เดือนแรกของปี 2559 หยุดชะงักลง เพราะมีความยากขึ้นกว่าในช่วงปีที่ผ่านมานั่นเอง
สำหรับเกณฑ์รับหุ้น IPO ทั้ง SET และ mai แบ่งออกเป็น 3 ส่วนหลักๆ ดังนี้
ส่วนแรก ทุนจดทะเบียนของบริษัทจดทะเบียนที่จะสามารถระดมทุนได้ โดยในกระดาน SETมีการเปลี่ยนแปลงส่วนทุนเป็น 500 ล้านบาท จากเดิม 300 ล้านบาท โดยคงทุนจดทะเบียนที่ชำระแล้วไว้ 300 ล้านบาทตามเดิม ส่วนในกระดาน maiเปลี่ยนแปลงทุนจดทะเบียนที่ชำระแล้ว ต้องไม่ต่ำกว่า 50 ล้านบาท จากเดิมไม่ต่ำ กว่า 20 ล้านบาท และจะต้องมีส่วนทุนเพิ่มเป็นไม่ต่ำกว่า 100 ล้านบาท จากเดิมไม่ต่ำกว่า 20 ล้านบาท
ส่วนที่สอง เกณฑ์มาร์เก็ตแคป  กำหนดให้บริษัทจดทะเบียนที่จะเข้า SETตามเกณฑ์นี้ ต้องมีมูลค่ามาร์เก็ตแคปไม่ต่ำ กว่า 7,500 ล้านบาท จากเดิมไม่ต่ำกว่า 5,000 ล้านบาท ในขณะที่กระดานmaiจะต้องมีมูลค่ามาร์เก็ตแคปไม่ต่ำกว่า 1,000 ล้านบาททุกประเภทธุรกิจ แต่หากใช้เกณฑ์กำไรก็จะต้องมีกำไรไม่ต่ำกว่า 10 ล้านบาท จากเดิมกำหนดไว้ไม่ต่ำกว่าศูนย์
ส่วนที่สาม มูลค่าหุ้นที่ตราไว้ (พาร์) กำหนดให้หลักทรัพย์ที่จะเข้าจดทะเบียนใหม่ จะต้องมีราคาพาร์ไม่ต่ำกว่า 0.50 บาทต่อหุ้น และจะต้องดำรงพาร์ไม่ให้ต่ำกว่า 0.50 บาท ตลอดเวลาที่เป็นบริษัทจดทะเบียนด้วย ซึ่งจะไม่มีผลกับบริษัทจดทะเบียนเดิมที่มีพาร์ต่ำกว่า 0.50 บาทอยู่แล้ว
นอกจากการปรับปรุงเกณฑ์รับหุ้น IPO ที่เข้มงวดมากขึ้นกว่าเก่าแล้ว พร้อมทั้งนี้ ยังมีปัจจัยจากภาวะเศรษฐกิจและภาวะตลาดหุ้นไม่เอื้ออำนวย ซึ่งมีปัจจัยกดดันทั้งในประเทศและต่างประเทศ โดยปัจจัยในต่างประเทศที่กดดัน คือ ความผันผวนของตลาดหุ้นจีน ซึ่งมีผลกระทบทั่วโลก รวมไปถึงความเคลื่อนไหวของกระแสเงินสดต่างชาติ ที่มีความไม่แน่นอนสูงอยู่ให้ของคิด
เหตุดังกล่าวอาจส่งผลให้การระดมทุนหุ้นไอพีโอของหลายบริษัทต้องเลื่อนออกไปก่อน
…
 
บริษัท/หลักทรัพย์จดทะเบียนเข้าใหม่  ( ข้อมูลรายปี  2559 )
 
หมายเหตุ
1. “มูลค่าหลักทรัพย์” เป็นข้อมูล ณ วันที่บริษัทจดทะเบียนในตลาดทรัพย์
2. “มูลค่าระดมทุน” คำนวณจากหุ้นทั้งหมดที่ขายให้กับประชาชนทั่วไป (หุ้นเพิ่มทุน และหุ้นจัดสรรส่วนเกิน) และการเสนอขายตามโครงการ ESOP